Lahden kaupunginkirjasto

Lahden kaupunginkirjasto on Lahden kaupungin ylläpitämä julkinen kirjasto. Lahden kaupungin alueella pääkirjaston lisäksi asukkaita palvelevat Ahtialan, Jalkarannan, Kärpäsen, Liipolan, Mukkulan, Renkomäen ja Nastolan lähikirjastot sekä uusi kirjastoauto Saaga. Lahden kaupunginkirjasto kuuluu yhdessä Päijät-Hämeen muiden kirjastojen kanssa Lastu-kirjastoihin (poislukien Iitin kunnankirjasto). Yhteinen verkkosivusto on palvellut kaikkia maakunnan kirjastonkäyttäjiä joulukuusta 2013 alkaen. Toukokuussa 2018 avattiin uusi, yhteinen aineistotietokanta Lastu-Finna. Päärakennus Lahden kaupunginkirjaston pääkirjaston, Lahden kaupunginkirjasto-maakuntakirjaston, kirjastorakennus voitti vuoden betonirakenne -kilpailun 1990. Kirjastotalon arkkitehtisuunnittelutoimistona oli arkkitehtitoimisto Arto Sipinen Ky. Sisustuksen suunnittelivat arkkitehdit Ursula Lähteenkorva-Nakai ja Ulla Korpela. Päärakennuksen taideteoksista keskeisin on taiteilija Ritva Puotilan suunnittelema paperikudos "Vedenjakaja" (1992). Muita taideteoksia ovat keraamikko Heikki Rahikaisen "Savitaulu" musiikkiosastolla, graafikko Tapani Mikkosen "Grafiikanlehti" lukusalissa ja taiteilija Jaana Rämän paperimaalaus "NI-ME-TÖN" tutkijanhuoneiden käytävällä. Pääkirjasto sijaitsee Paavolan kaupunginosassa, kaupunginteatterin ja aikuisopiston vieressä, osoitteessa Kirkkokatu 31. Normaalien aukioloaikojen lisäksi pääkirjastossa on käytössä itsepalvelu arkiaamuisin kello 8–10, jolloin on mahdollista etsiä itse aineistoa, hakea varauksia, lainata ja palauttaa sekä käyttää asiakastietokoneita. Historia Ensimmäinen lainakirjasto perustettiin Hollolan Lahteen vuonna 1876 ravintoloitsija Karolina Moesbellin ja kelloseppä Johan Erland Andelinin järjestämien arpajaisten tuoton avulla. Pitäjänkirjastoja oli perustettu jo tätä ennen, Hollolan pitäjään vuonna 1851 ja Asikkalaan sekä Orimattilaan vuonna 1860. Vuonna 1912 kirjasto sai tilat vastavalmistuneesta kaupungintalosta. Omat tilat kirjasto sai Hämeenkadulta vuonna 1928 Hotelli Lahden entisistä tiloista. Näissä tiloissa kirjasto toimi vuoteen 1967 asti. Tänä aikana myös kaupunginosien kirjastoja perustettiin. Vuodesta 1967 vuoteen 1990 kirjasto toimi konserttitalossa Hollolankadulla. Vuonna 1990 edessä oli muutto nykyisiin toimitiloihin Saimaankadun ja Laaksokadun risteykseen. Ensimmäinen kirjastoauto, Karolina Moesbellin mukaan nimetty Karoliina, otettiin käyttöön vuonna 1972. Lahden kaupunginkirjastosta tuli maakuntakirjasto vuonna 1975. Sen tehtävä maakuntakirjastona muuttui alueellista kehittämistehtävää hoitavaksi kirjastoksi vuoden 2018 alussa. Lähikirjastot Ahtialan kirjasto palvelee itäisen lähiklinikan yhteydessä osoitteessa Alasenkatu 2. Jalkarannan kirjasto kirjasto toimii monitoimitalo Jalon yhteydessä osoitteessa Sarvikuja 1. Kärpäsen kirjasto Liipolan kirjasto toimii monitoimitalo Onnin yhteydessä osoitteessa Ostoskatu 3. Mukkulan kirjasto Renkomäen kirjasto Nastolan kirjasto (vuoteen 2015 asti Nastolan kunnankirjasto) Kirjastoautot Pegasos (poistunut käytöstä) Eepos (poistunut käytöstä) Saaga (2025 ->) Lähteet Elämäniloa ja sivistystä – Lahden kaupunginkirjasto-maakuntakirjasto, 2010. Eskola, Eija (2005) : Lahden kirjaston vaiheet 1876-2002. (S. 321 – 419.) Teoksessa Lahden historia 4, 1: Lahden kulttuurilaitosten historia : koululaitos, kirjasto ja liikunta. Toim. Eija Eskola ... et al. ; Lahden kaupunki, 100-vuotisjuhlatoimikunta, 2005. Lahden kirjaston vaiheita : Lahden kirjasto 125 vuotta. Koonnut Eija Eskola. Lahti : Lahden kaupunginkirjasto-maakuntakirjasto, 2001. Lahden pääkirjasto. Lahti Central Library. 1991. Lastu-kirjastojen verkkosivut (Arkistoitu – Internet Archive) Viitattu 20.9.2016 Aiheesta muualla Lahden kaupunginkirjasto. Lastu-Finna -tietokanta. Viitattu 2.6.2018.